stanford-oval/wikipedia huggingface dataset:
พิธีถวายเครื่องราชสักการะและจุดเทียนถวายพระพรชัยมงคล
กำหนดการ

ช่วงตั้งแต่ประมาณเวลา และ 14:00 น. และ 18:00 น. พสกนิกรทุกหมู่เหล่า รวมตัวกัน บริเวณมณฑลพิธีท้องสนามหลวง แขวงพระบรมมหาราชวัง เขตพระนคร กรุงเทพมหานคร ข้าราชการชั้นผู้ใหญ่ แขกผู้มีเกียรติ คณะกรรมการมูลนิธิฯ คณะกรรมการจัดงานฯ พร้อมกันที่บริเวณพิธี จากนั้น ริ้วขบวนอัญเชิญเครื่องราชสักการะ จะเข้ารวมพล ตามจุดที่กำหนด แล้วจึงเริ่มเคลื่อนไปตามเส้นทางที่กำหนดไว้
ระหว่างนั้น คณะกรรมการมูลนิธิฯ คณะกรรมการจัดงานฯ เจ้าหน้าที่ที่เกี่ยวข้อง พร้อมกัน ณ บริเวณเวทีกลาง เสร็จแล้ว ประธานอนุกรรมการฝ่ายจัดพิธีถวายเครื่องราชสักการะฯ และเจ้าหน้าที่ จัดตั้งเทียนชัย พร้อมทั้งเตรียมบริเวณบนเวที จนกระทั่ง ริ้วขบวนอัญเชิญเครื่องราชสักการะ มาถึงยังบริเวณมณฑลพิธี
เมื่อถึงเวลา ด้วยประมาณ 18:00 น. วงดุริยางค์บรรเลงเพลงชาติไทย เพื่อให้สัญญาณเคารพธงชาติ พร้อมเชิญธงชาติลงจากยอดเสา ระหว่างนี้ ให้เวทีต่าง ๆ งดใช้เสียง จากนั้น จะได้เริ่มการถ่ายทอดสด ทางสถานีวิทยุกระจายเสียงแห่งประเทศไทย กรมประชาสัมพันธ์ และ โทรทัศน์รวมการเฉพาะกิจแห่งประเทศไทย พร้อมกับเริ่มพิธีอัญเชิญพานพุ่มสักการะเข้าประจำที่ เสร็จแล้ว จะได้เชิญ แม่ทัพภาคที่ 1 เป็นผู้นำในการถวาย พานต้นไม้เงิน ต้นไม้ทอง พานพุ่มเงิน พานพุ่มทอง และพานธูปเทียนแพ ตามลำดับ ต่อมา ผู้แทนหน่วยงานองค์กรต่าง ๆ ทั้งภาครัฐและเอกชน เข้าถวายพานพุ่มสักการะ
ตั้งแต่ประมาณเวลา 18:45 น. และ 18:50 น. และ 18:55 น. 19:00 น. (เวลาฤกษ์ตามปกติ เป็นเวลา 19:20 น.) นายกรัฐมนตรี และคู่สมรส ผู้เป็นประธานในพิธี เดินทางมาถึง วงดุริยางค์บรรเลงเพลงมหาฤกษ์ จบแล้ว ประธานพิธีขึ้นประจำบนแท่นเกียรติยศ จากนั้น ประธานมูลนิธิฯ กล่าวรายงานถึงความร่วมมือในการจัดงานฯ และเรียนเชิญ ประธานคณะกรรมการจัดงานฯ กล่าวรายงาน พร้อมกราบเรียนเชิญประธานพิธี ถวายเครื่องราชสักการะ
ต่อจากนั้น ประธานพิธีเปิดกรวยกระทงดอกไม้ ถวายเครื่องราชสักการะ ถวายคำนับ จุดเทียนชัย กล่าวถวายราชสดุดีเฉลิมพระเกียรติ และกล่าวนำถวายพระพรชัยมงคล ต่อหน้าพระบรมฉายาสาทิสลักษณ์ วงดุริยางค์บรรเลงเพลงสรรเสริญพระบารมี 1 จบ โดยประธานพิธีเป็นผู้นำร้อง (โดยวันที่ 2 เมษายน พ.ศ. 2558 บรรเลงเพลงมหาชัย ตามพระราชอิสริยยศขณะนั้น) จากนั้น ประธานพิธีเดินขึ้นประจำบนแท่นเกียรติยศ ประธานคณะกรรมการจัดงานฯ มอบโคมเทียนแก่ประธานพิธี
ระหว่างนั้น ข้าราชการชั้นผู้ใหญ่ แขกผู้มีเกียรติ คณะกรรมการมูลนิธิฯ คณะกรรมการจัดงานฯ ที่อยู่บนเวที รับมอบโคมเทียนจากเจ้าหน้าที่ ส่วนประชาชนที่อยู่ในมณฑลพิธี จะได้รับเทียนมงคล ที่ปลุกเสกโดยพระเถรานุเถระชั้นผู้ใหญ่ และทุกคนจุดเทียนพร้อมกัน เสร็จแล้ว วงดุริยางค์บรรเลงเพลงเฉลิมพระเกียรติตามวาระต่างๆ ดังนี้
(สำหรับวันที่ 28 กรกฎาคม ในปี พ.ศ. 2555 - 2560 จะบรรเลงเพลงมาร์ชวชิราลงกรณ ส่วนตั้งแต่ปี พ.ศ. 2561 และวันที่ 3 มิถุนายน จะบรรเลงเพลงสดุดีจอมราชา, 2 เมษายน จะบรรเลงเพลงมาร์ชพระเทพของชาวไทย และวันที่ 12 สิงหาคม พ.ศ. 2561 จะบรรเลงเพลงสดุดีพระแม่เจ้า ส่วนตั้งแต่ปี พ.ศ. 2562 จะบรรเลงเพลงสดุดีพระแม่ไทย) โดยประธานพิธีเป็นผู้นำร้อง ร่วมกับผู้เข้าร่วมพิธีและประชาชน ทั้งในบริเวณมณฑลพิธี และทุกจังหวัดทั่วราชอาณาจักร จบแล้ว จะได้เริ่มการจุดพลุ ดอกไม้ไฟ และเริ่มการแสดงมหรสพต่าง ๆ ตลอดทั้งคืน ใน ณ บริเวณมณฑลพิธีท้องสนามหลวง กทม.
การเปลี่ยนแปลงและโอกาสพิเศษ

ในบางปี อาจมีเพิ่มพิธีถวายเครื่องราชสักการะและจุดเทียนถวายพระพรชัยมงคล เนื่องในโอกาสพิเศษ หรือมีการปรับเปลี่ยนลำดับพิธี ดังต่อไปนี้
การเปลี่ยนแปลงและโอกาสพิเศษ > รัชกาลที่ 9

ช่วงปี พ.ศ. 2520 - 2531 การบรรเลงเพลงจะบรรเลงเพลงสดุดีมหาราชาก่อน จบแล้วจึงบรรเลงเพลงสรรเสริญพระบารมี
พ.ศ. 2534 มีพิธีถวายเครื่องราชสักการะและจุดเทียนถวายพระพรชัยมงคล เนื่องในโอกาสพระราชพิธีฉลองพระชนมายุ 3 รอบ สมเด็จพระเทพรัตนราชสุดาฯ สยามบรมราชกุมารี (พระราชอิสริยยศในขณะนั้น) ในวันอังคารที่ 2 เมษายน พ.ศ. 2534
พ.ศ. 2539 มีพิธีถวายเครื่องราชสักการะและจุดเทียนถวายพระพรชัยมงคล เนื่องในโอกาสพระราชพิธีกาญจนาภิเษก ในวันอาทิตย์ที่ 9 มิถุนายน พ.ศ. 2539
พ.ศ. 2542 มีการบรรเลงเพลง 3 เพลงในพิธีถวายเครื่องราชสักการะและจุดเทียนถวายพระพรชัยมงคล เนื่องในโอกาสพระราชพิธีมหามงคลเฉลิมพระชนมพรรษา 6 รอบ ในวันอาทิตย์ที่ 5 ธันวาคม พ.ศ. 2542 คือ เพลงสรรเสริญพระบารมี, เพลงสดุดีมหาราชา และ เพลงภูมิแผ่นดิน นวมินทร์มหาราชา
พ.ศ. 2549 มีพิธีถวายเครื่องราชสักการะและจุดเทียนถวายพระพรชัยมงคล เนื่องในโอกาสพระราชพิธีฉลองสิริราชสมบัติครบ 60 ปี ในวันศุกร์ที่ 9 มิถุนายน พ.ศ. 2549
พ.ศ. 2550 มีการบรรเลงเพลง 3 เพลงในพิธีถวายเครื่องราชสักการะและจุดเทียนถวายพระพรชัยมงคล เนื่องในโอกาสพระราชพิธีมหามงคลเฉลิมพระชนมพรรษา 80 พรรษา ในวันพุธที่ 5 ธันวาคม พ.ศ. 2550 คือ เพลงสรรเสริญพระบารมี, เพลงสดุดีมหาราชา และ เพลงพ่อแห่งแผ่นดิน
พ.ศ. 2553 ในวันพฤหัสบดีที่ 12 สิงหาคม พ.ศ. 2553 มีการจัดพิธีถวายเครื่องราชสักการะและจุดเทียนถวายพระพรชัยมงคล ในส่วนกลาง 2 แห่ง คือตึกสันติไมตรี ทำเนียบรัฐบาล โดยมีนายอภิสิทธิ์ เวชชาชีวะ นายกรัฐมนตรีในขณะนั้น เป็นประธานในพิธี และท้องสนามหลวง โดยมีพลตรี สนั่น ขจรประศาสน์ รองนายกรัฐมนตรีในขณะนั้น เป็นประธานในพิธี และวันอาทิตย์ที่ 5 ธันวาคม พ.ศ. 2553 มีการเปลี่ยนสถานที่จัดงานส่วนกลางจากท้องสนามหลวงเป็นบริเวณหน้าศาลฎีกา เนื่องจากท้องสนามหลวงอยู่ในช่วงการปรับปรุงภูมิทัศน์
พ.ศ. 2554 ในวันศุกร์ที่ 12 สิงหาคม พ.ศ. 2554 มีการจัดพิธีถวายเครื่องราชสักการะและจุดเทียนถวายพระพรชัยมงคล ในส่วนกลาง 2 แห่ง คือบริเวณหน้าศาลฎีกา โดยมีนางสาวยิ่งลักษณ์ ชินวัตร นายกรัฐมนตรีในขณะนั้น เป็นประธานในพิธี และท้องสนามหลวง โดยมีนายยงยุทธ วิชัยดิษฐ รองนายกรัฐมนตรีในขณะนั้น เป็นประธานในพิธี
พ.ศ. 2555 มีพิธีถวายเครื่องราชสักการะและจุดเทียนถวายพระพรชัยมงคล เนื่องในโอกาสพระราชพิธีมหามงคลเฉลิมพระชนมพรรษา 5 รอบ สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร (พระราชอิสริยยศในขณะนั้น) ในวันเสาร์ที่ 28 กรกฎาคม พ.ศ. 2555 และมีการเพิ่มเป็นพิธีถวายเครื่องราชสักการะและจุดเทียนถวายพระพรชัยมงคล ประจำปี จนถึง พ.ศ. 2558
พ.ศ. 2558 มีพิธีถวายเครื่องราชสักการะและจุดเทียนถวายพระพรชัยมงคล เนื่องในโอกาสพระราชพิธีฉลองพระชนมายุ 5 รอบ สมเด็จพระเทพรัตนราชสุดาฯ สยามบรมราชกุมารี (พระราชอิสริยยศในขณะนั้น) ในวันพฤหัสบดีที่ 2 เมษายน พ.ศ. 2558
การเปลี่ยนแปลงและโอกาสพิเศษ > รัชกาลที่ 10

มีพิธีถวายเครื่องราชสักการะและจุดเทียนถวายพระพรชัยมงคลครั้งแรกในรัชกาลที่ 10 ในวันเสาร์ที่ 12 สิงหาคม พ.ศ. 2560 เนื่องในวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถในรัชกาลที่ 9 โดยจัดขึ้น ณ ลานพระราชวังดุสิต เนื่องจากท้องสนามหลวงอยู่ในระหว่างการสร้างพระเมรุมาศ ในพระราชพิธีถวายพระเพลิงพระบรมศพพระบาทสมเด็จพระมหาภูมิพลอดุลยเดชมหาราช บรมนาถบพิตร
ต่อมาในปี พ.ศ. 2561 มีพิธีถวายเครื่องราชสักการะและจุดเทียนถวายพระพรชัยมงคล ณ ท้องสนามหลวงเป็นครั้งแรกในรัชกาล ในวันเสาร์ที่ 28 กรกฎาคม พ.ศ. 2561 โดยไม่มีการบรรเลงเพลงมหาฤกษ์ เมื่อประธานในพิธีเดินทางมาถึง และไม่มีการกล่าวรายงานความร่วมมือในการจัดงาน รวมถึงไม่มีการจุดพลุ ดอกไม้ไฟ
พ.ศ. 2562 มีการเพิ่มพิธีถวายเครื่องราชสักการะและจุดเทียนถวายพระพรชัยมงคล ประจำปี เนื่องในวันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี ในวันจันทร์ที่ 3 มิถุนายน พ.ศ. 2562 และในวันอาทิตย์ที่ 28 กรกฎาคม พ.ศ. 2562 มีการแสดงโดรนแปรอักษรเฉลิมพระเกียรติ แทนการจุดพลุ ดอกไม้ไฟ
พ.ศ. 2563 มีการงดพิธีถวายเครื่องราชสักการะและจุดเทียนถวายพระพรชัยมงคล เนื่องในวันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องจากอยู่ในระหว่างการระบาดทั่วของโควิด-19 ในประเทศไทย ต่อมาสถานการณ์คลี่คลายลงจึงได้มีการจัดพิธีถวายเครื่องราชสักการะและจุดเทียนถวายพระพรชัยมงคล เนื่องในวันเฉลิมพระชนมพรรษา พระบาทสมเด็จพระวชิรเกล้าเจ้าอยู่หัว ในวันอังคารที่ 28 กรกฎาคม พ.ศ. 2563 และวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในวันพุธที่ 12 สิงหาคม พ.ศ. 2563 โดยไม่มีริ้วขบวนอัญเชิญเครื่องราชสักการะ และมีการแสดงโดรนแปรอักษรเฉลิมพระเกียรติ แทนการจุดพลุ ดอกไม้ไฟ
พ.ศ. 2564 มีการงดพิธีถวายเครื่องราชสักการะและจุดเทียนถวายพระพรชัยมงคล เนื่องจากอยู่ในระหว่างการระบาดทั่วของโควิด-19 ในประเทศไทย
พ.ศ. 2565 มีการจัดพิธีถวายเครื่องราชสักการะและจุดเทียนถวายพระพรชัยมงคลอีกครั้ง ไม่มีริ้วขบวนอัญเชิญเครื่องราชสักการะ ไม่มีวงดุริยางค์บรรเลงเพลง และมีการแสดงโดรนแปรอักษรเฉลิมพระเกียรติ แทนการจุดพลุ ดอกไม้ไฟ
พ.ศ. 2566 ไม่มีริ้วขบวนอัญเชิญเครื่องราชสักการะ ไม่มีวงดุริยางค์บรรเลงเพลง ไม่มีการจุดพลุ ดอกไม้ไฟ และการแสดงโดรนแปรอักษรเฉลิมพระเกียรติ
แหล่งข้อมูลอื่น

๕ ธันวามหาราช
๑๒ สิงหามหาราชินี
ฟุตบอลทีมชาติสหราชอาณาจักร

| --- | --- |

สมาคม: ยูฟ่า
หัวหน้าผู้ฝึกสอน: ไม่มี
กัปตัน: ไม่มี
ติดทีมชาติสูงสุด: บิลลี ลิดเดลล์ สแตนลีย์ แมทธิว (2)
ทำประตูสูงสุด: วิลฟ์ แมนเนียน ทอมมี ลอว์ตัน (2)
สนามเหย้า: หลายแห่ง
รหัสฟีฟ่า: UK GBR
อันดับฟีฟ่า
อันดับปัจจุบัน: N/A
เกมระดับนานาชาติครั้งแรก
 สหราชอาณาจักร 6–1 ประเทศอื่นในยุโรป (กลาสโกว์ สหราชอาณาจักร; 10 พฤษภาคม ค.ศ. 1947)
ชนะสูงสุด
 สหราชอาณาจักร 6–1 ประเทศอื่นในยุโรป (กลาสโกว์ สหราชอาณาจักร; 10 พฤษภาคม ค.ศ. 1947)
แพ้สูงสุด
 สหราชอาณาจักร 1–4 ประเทศอื่นในยุโรป (เบลฟาสต์ สหราชอาณาจักร; 13 สิงหาคม ค.ศ. 1955)
| --- | --- |
              Great Britain (1947) :               Great Britain (1955) 
 ชุดทีมเหย้าที่ใส่การแข่งขันทั้ง2นัดของทีมบริเตน:   • ทีมชาติสกอตแลนด์ ค.ศ. 1947.   • ทีมชาติไอร์แลนด์เหนือ ค.ศ. 1955.
ฟุตบอลทีมชาติสหราชอาณาจักร (มักจะเข้าใจผิดว่าเป็น ฟุตบอลทีมชาติอังกฤษ) เป็นทีมฟุตบอลสมัครเล่นตัวแทนจากสหราชอาณาจักรในการแข่งขันโอลิมปิกฤดูร้อน ในขณะที่ทีมอื่นได้แก่ ทีมชาติอังกฤษ, ทีมชาติสกอตแลนด์, ทีมชาติเวลส์ และ ทีมชาติไอร์แลนด์เหนือ จะทำการแข่งขันในฟุตบอลโลก ยูโร และการแข่งขันฟุตบอลทีมชาติรายการอื่นๆ ที่จัดโดยสมาคมฟุตบอลยุโรป (ยูฟ่า)
ทีมชาติสหราชอาณาจักรนี้คว้าเหรียญทองฟุตบอลในโอลิมปิกฤดูร้อน 2 ครั้งคือปี 1908 ที่ลอนดอน และปี 1912 ที่ สต็อกโฮล์ม ในปัจจุบันทีมชาติสหราชอาณาจักรนี่ไม่ได้เล่นอีกต่อไปโดยได้ยกเลิกในปี ค.ศ. 1972 หลังจบการแข่งขันโอลิมปิก 1972 ซึ่งจัดขึ้นที่มิวนิก แต่ก็มีแนวโน้มจะมีการรวมตัวอีกครั้งเพื่อเข้าร่วมการแข่งขันในปี 2012 ที่ลอนดอน
รถชี้ทิศใต้

รถสองล้อของจีน
นิทรรศการในพิพิธภัณฑ์วิทยาศาสตร์ในกรุงลอนดอน ประเทศอังกฤษ แบบจำลองของรถที่สร้างโดยคาดคะเนนี้มีส่วนเฟืองท้ายรวมอยู่ด้วย
รถชี้ทิศใต้ หรือ จื่อหนานเชอ (จีนตัวย่อ: 指南车; จีนตัวเต็ม: 指南車; พินอิน: zhǐ nán chē) เป็นยานพาหนะสองล้อของจีนโบราณที่บรรทุกตัวชี้ที่เคลื่อนย้ายได้เพื่อระบุทิศใต้ไม่ว่ารถจะหันไปทางใด ตัวชี้มักอยู่รูปของตุ๊กตาหรือรูปคนที่มีแขนยื่นออกมา เชื่อว่ารถถูกใช้เป็นเข็มทิศสำหรับการเดินเรือและอาจมีวัตถุประสงค์อื่น ๆ ด้วย
ชาวจีนโบราณประดิษฐ์รถหุ้มเกราะเมื่อศตวรรษที่ 5 ก่อนคริสตกาลเรียกว่าต้งอูเชอ (จีน: 洞屋车) ใช้เพื่อจุดประสงค์ในการปกป้องนักรบในสมรภูมิ รถศึกของจีนได้รับการออกแบบให้เป็นรถป้องกันประเภทหนึ่งที่มีหลังคาคล้ายเพิง ใช้สำหรับแล่นบนกำแพงป้อมปราการของเมืองเพื่อป้องกันป้อมปราการจากทหารข้าศึกที่ขุดอุโมงค์อยู่ด้านล่างเพื่อบั่นทอนรากฐานของกำแพง รถศึกของจีนในยุคต้นกลายเป็นพื้นฐานของเทคโนโลยีในการสร้างรถชี้ทิศใต้ของจีนโบราณ
มีตำนานเกี่ยวกับรถชี้ทิศใต้ในยุคต้น ๆ แต่รถชี้ทิศใต้ที่มีบันทึกถึงการสร้างที่เชื่อถือได้เป็นครั้งแรก ถูกสร้างขึ้นโดยม้ากิ้น (ป. ค.ศ. 200 - 265) วิศวกรเครื่องกลชาวจีนของรัฐวุยก๊กในยุคสามก๊ก ปัจจุบันไม่มีรถโบราณหลงเหลืออยู่ แต่มีตำราจีนโบราณจำนวนมากที่ยังหลงเหลืออยู่ที่มีการกล่าวถึงรถเหล่านี้ กล่าวว่ารถเหล่านี้ถูกใช้เป็นระยะ ๆ จนถึงราวปี ค.ศ. 1300 ตำราบางส่วนมีข้อมูลเกี่ยวกับส่วนประกอบภายในและกลไกการทำงาน
อาจมีรถชี้ทิศใต้หลายประเภทที่มีกลไกการทำงานที่แตกต่างกัน ในรถส่วนใหญ่หรือทั้งหมด ล้อที่หมุนบนพื้นจะมีผลต่อกลไกเฟืองเพื่อให้ตัวชี้ยังคงเล็งตำแหน่งที่ถูกต้อง กลไกนี้ไม่มีแม่เหล็กและไม่สามารถตรวจจับทิศทางว่าเป็นทิศใต้ได้โดยอัตโนมัติ ตัวชี้ถูกเล็งตำแหน่งไปทางทิศใต้ด้วยมือเมื่อเริ่มต้นเดินทาง ต่อมาเมื่อรถเลี้ยว กลไกจะหมุนตัวชี้ให้สัมพันธ์กับตัวรถเพื่อตอบสนองต่อการเลี้ยวและให้ตัวชี้ยังคงเล็งไปยังทิศทางที่คงที่คือทางทิศใต้ ดังนั้นกลไกนี้จึงทำสิ่งที่เป็นเหมือนการเดินเรือรายงาน (dead reckoning) ประเภทหนึ่ง ซึ่งมีแนวโน้มทำให้เกิดความคลาดเคลื่อนสะสมและความไม่แน่นอน กลไกของรถบางคันอาจมีเฟืองท้าย
ดูเพิ่ม

วิศวกรรมเครื่องกล
บรรณานุกรม

The Chinese South-Seeking chariot: A simple mechanical device for visualizing curvature and parallel transport M. Santander, American Journal of Physics – September 1992 – Volume 60, Issue 9, pp. 782–787
Needham, Joseph (1986). Science and Civilization in China: Volume 4, Part 2. Taipei: Caves Books, Ltd.
Kit Williams, Engines of Ingenuity, Gingko Press (February 2002), ISBN 978-1-58423-106-6
แหล่งข้อมูลอื่น

South Pointing Things – Useful site with lot of info, images and plans for building chariots
RLT – Fully functional model kit
A video of a 3D model of an open differential
ผีเสื้อหนอนหนามกะทกรก

| ผีเสื้อหนอนหนามกะทกรก |
| --- | --- |

ด้านบน เบงกอลตะวันตก อินเดีย

ด้านข้าง โกโมโด อินโดนีเซีย

การจำแนกชั้นทางวิทยาศาสตร์
โดเมน:: Eukaryota
อาณาจักร:: Animalia
ไฟลัม:: Arthropoda
ชั้น:: Insecta
อันดับ:: Lepidoptera
วงศ์:: Nymphalidae
สกุล:: Acraea
สปีชีส์:: A.  terpsicore
ชื่อทวินาม
Acraea terpsicore (Linnaeus, 1758)

ชื่อพ้อง
 Acraea violae (Fabricius, 1775)
ผีเสื้อหนอนหนามกะทกรก (อังกฤษ: tawny coster) (ชื่อวิทยาศาสตร์: Acraea terpsicore) เป็นผีเสื้อขนาดเล็ก (53-64 มิลลิเมตร) ในวงศ์ผีเสื้อขาหน้าพู่ (Nymphalidae) พบได้ทั่วไปทุ่งหญ้าและพุ่มไม้เตี้ย ลักษณะการบินดูไม่มั่นคง ผู้ล่าแมลงส่วนใหญ่มักหลีกเลี่ยงการล่าผีเสื้อชนิดนี้ สายพันธุ์นี้และผีเสื้อหนอนหนามปีกเหลือง (Acraea issoria) เป็นผีเสื้อเพียงสองชนิดในเผ่า Acraeini ที่พบในอินเดียขณะที่ส่วนใหญ่พบในแอฟริกา โดยพบได้ตั้งแต่ อินเดีย ศรีลังกา มัลดีฟส์ ไปจนถึง พม่า ไทย ลาว กัมพูชา เวียดนาม บังคลาเทศ สิงคโปร์  และรวมถึง ออสเตรเลีย ในปัจจุบัน
อนุกรมวิธาน

มีการถกเถียงกันมานานในหมู่นักอนุกรมวิธานว่าชื่อที่ถูกต้องของสายพันธุ์นี้คือ Acraea terpsicore Linnaeus, 1758  หรือ Acraea violae Fabricius, โดยปิแอร์และเบอร์โนด์ระบุว่าได้ตรวจสอบสองชนิดนี้ในสมาคมลินเนียนแห่งลอนดอน และถือว่า A. terpsicore กับ A. violae เป็นสายพันธุ์เดียวกัน Bulletin de la Société entomologique de France. 102 (5): 405–412 – via Le site des Acraea de Dominique Bernaud.</ref> แต่ฮันนี่และสคอเบิลได้แย้งว่าตัวอย่างทั้งสองถูกเพิ่มเข้ามาในสมาคมลินเนียนในภายหลังโดย เจมส์ เอ็ดเวิร์ด สมิธ ที่เป็นผู้ซื้อตัวอย่างของลินเนียน ซึ่งเมื่อไม่มีตัวอย่างต้นแบบที่แท้จริงและยังไม่ถูกระบุลักษณะชัดเจน จึงมีโอกาสที่สองชนิดนี้อาจเป็นเพียงคำพ้องความหมายกัน
มีการสับสน A. terpsicore กับสายพันธุ์แอฟริกา A. eponina Cramer, 1780. ปิแอร์และเบอร์โนด์ได้ศึกษาปัญหานี้และนำชื่อเดิมว่า Acraea serena กลับมาใช้กับ A. eponina
ลักษณะ

ปีกบนและปีกล่างมีสีพื้นเป็นสีส้มในตัวผู้และสีน้ำตาลอ่อนในตัวเมีย มีแถบและจุดดำประปราย ท้ายสุดของปีกล่างมีแต้มสีขาวเรียงขนานบนแถบสีดำ
การกระจายพันธ์ุ และถิ่นที่อยู่

ผีเสื้อหนอนหนามกะทกรกเป็นผีเสื้อที่บินไม่สูง โดยบินอยู่ในระยะ 3 เมตรเหนือพื้นดิน และมักจะเกาะบนต้นพืชในระยะ 1 เมตรเหนือพื้นดิน พบเห็นได้มากในบริเวณที่มีพืชที่เป็นอาหารตัวอ่อน (สกุลกะทกรก) ตัวเต็มวัยมักจะอยู่ตามพื้นที่เปิดโล่งบนพืชหลากหลายชนิด และมักหลีกเลี่ยงพื้นที่ที่มีพงหญ้าหนาแน่นและพื้นที่ร่ม
ตัวเต็มวัยบินช้า ๆ ด้วยการกระพือปีกที่ดูเหมือนไม่มั่นคง เมื่อผีเสื้อชนิดนี้ถูกโจมตีจะแสดงพฤติกรรมเหมือนตายและปล่อยของเหลวสีเหลืองกลิ่นฉุนที่ทำให้ผู้ล่าเกิดอาการคลื่นไส้จากต่อมในข้อต่อ โดยผีเสื้อทุกชนิดที่มีกลไกลการป้องกันตัวลักษณะนี้จะมีโครงร่างแข็งภายนอกที่แข็งแรง ช่วยให้ตัวเต็มวัยสามารถอยู่รอดต่อไปหลังถูกนกจิกสองสามครั้งหรือหลังถูกกิ้งก่ากัด โดยเมื่อปล่อยทิ้งไว้ผีเสื้อจะเริ่มออกบินต่อไปโดยไม่สนใจผู้ล่า
ผีเสื้อชนิดนี้มักจะเกาะกินน้ำหวานบนดอกไม้ดอกเดียวกันเป็นเวลานานก่อนเปลี่ยนดอก เวลาเกาะจะกางหรือหุบปีก ขณะหุบปีกพื้นที่ปีกหน้าส่วนใหญ่จะถูกปีกหลังคลุม และบางครั้งผีเสื้อไม่ได้ทิ้งตัวลงบนดอกไม้ขณะเกาะกินอาหาร เพียงแต่เกาะพักบนดอกไม้ด้วยการกระพือปีกหน้า และกางปีกหลังไว้นิ่ง ๆ เพื่อรักษาสมดุล
ในไทยมีรายงานการพบพี่เสื้อชนิดนี้ตั้งแต่ปีพ.ศ. 2523 คาดว่าตัวอ่อนติดมากับพรรณไม้จากอินเดียหรือศรีลังกา โดยพบได้ในทุกภาคของประเทศ
การกระจายพันธ์ุ และถิ่นที่อยู่ > ตุ่มสืบพันธุ์

ผีเสื้อหนอนหนามกะทกรกเป็นหนึ่งในกลุ่มผีเสื้อที่ตัวเมียมีลักษณะตุ่มสืบพันธุ์ (sphragis) ซึ่งเกิดขึ้นหลังการผสมพันธุ์ โดยหลังจากที่ตัวผู้ผลิตอสุจิแล้ว พวกมันจะหลั่งสารคล้ายขี้ผึ้งเพิ่มเติมจากต่อม ซึ่งจะไหลออกจากช่องสืบพันธุ์ของตัวเมีย กลายเป็นตุ่มสืบพันธุ์ที่จะแข็งตัวภายในไม่กี่ชั่วโมงเพื่อป้องกันการผสมพันธุ์ซ้ำ
วงจรชีวิต

ผีเสื้อผสมพันธุ์กันบนพืชในวงศ์กันเกราและพืชในสกุลกะทกรก ซึ่งหลายชนิดมีสารพิษที่หนอนผีเสื้อจะสะสมไว้ และยังมีข้อสังเกตว่าพวกมันกินใบของ Hybanthus enneaspermus ในรัฐเบงกอล และ บานเช้าสีเหลือง (Turnera ulmifolia) ในรัฐมหาราษฏระ
วงจรชีวิต > ไข่

ไข่จะถูกวางเป็นชุด ชุดละ 20 ถึง 100 ฟอง ไข่มีสีเหลือง ค่อนข้างยาว สูง และมีลายตามขวาง
วงจรชีวิต > ตัวอ่อน

ตัวหนอนที่โตเต็มมีความยาว 21 มิลลิเมตร ด้านหลีงมีสีน้ำตาลแดง ด้านท้องมีสีขาวอมเหลือง แต่ละปล้องมีหนามสีดำเรียงรอบปล้อง หนามแต่ละก้านแตกแขนงออกเป็นก้อนย่อย หัวมีสีแดง ตัวหนอนแต่ละกลุ่มมีแนวโน้มที่จะกินอาหารกันเป็นกลุ่มและกินเนื้อเยื่ออ่อนของต้นพืชอาศัยได้ทั้งหมด ทำให้พวกมันเป็นศัตรูพืชสำคัญต่อต้นกะทกรกนอกจากนี้ตัวออ่อนยังมีสารพิษป้องกันตัวที่แปรรูปมากจากสารจากต้นกระทกรกเช่นเดียวกับตัวเต็มวัย
วงจรชีวิต > ดักแด้

ดักแด้มีความยาว 17 มิลลิเมตร มีสีต้องห้ามแสดงอย่างชัดเจน เพื่อบ่งบอกว่าวัตถุนี่ไม่เหมาะกับการกิน โดยจะมีสีขาว เส้นสีดำหนา มีจุดและรอยแดงและส้ม ระยะดักแด้ 6 วัน
วงจรชีวิต
ไข่
หนอน
ดักแด้
ตัวเต็มวัย (มองจากด้านหลัง)
ตัวเต็มวัย (มองจากด้านข้าง)
ไข่
การอ้างอิงอื่น ๆ

Wynter-Blyth, Mark Alexander (1957). Butterflies of the Indian Region. Bombay, India: Bombay Natural History Society. ISBN 978-8170192329.
Kunte, Krushnamegh (2000). Butterflies of Peninsular India. India, A Lifescape. Hyderabad, India: Universities Press. ISBN 978-8173713545.
ด้านล่างของตัวเมีย
ตัวเมียที่มีตุ่มสืบพันธ์ (sphragis)
ตัวอ่อนกินใบเสาวรส
บีจิวเวลด์ 2

| บีจิวเวลด์ 2 |
| --- | --- |

ผู้พัฒนา: PopCap Games Oberon Media (Xbox 360) Astraware (Windows Mobile)
ผู้จัดจำหน่าย: PopCap Games Sony Online Entertainment (PSN) Electronic Arts (Android)
ออกแบบ: Jason Kapalka
แต่งเพลง: Peter Hajba
ชุด: Bejeweled
เอนจิน: PopCap Games Framework
เครื่องเล่น: Windows Mac OS X Browser Flash PDA Palm OS Windows Mobile iOS Xbox 360 XBLA iPod PlayStation 3 PlayStation Network PSN PlayStation Portable WiiWare Symbian^3 Android BlackBerry PlayBook
วางจำหน่าย:  November 5, 2004 Windows, Linux, OS X NA: November 5, 2004 XBLA NA: November 22, 2005EU: December 2, 2005 iPod classic NA: September 12, 2006 iOS (discontinued)NA: July 3, 2008 PlayStation 3 NA: January 29, 2009 EU: May 19, 2009 WiiWare NA: June 14, 2010 EU: December 31, 2010 iOS (iPad-optimized) (discontinued)NA: June 1, 2010 PAL: May 29, 2010 JP: 2011 PlayStation Portable NA: June 29, 2010 Android NA: February 19, 2011 EU: February 19, 2011 
แนว: Puzzle
รูปแบบ: Single-player
บีจิวเวลด์ 2 (อังกฤษ: Bejeweled 2) เป็นเกมจับคู่ผลิตโดยปอปแคปเกมส์ ใน ค.ศ. 2004 บีจิวเวลด์ 2 ดีลักซ์ ได้เผยแพร่ออกมา ทั้งคู่มีโหมดเกมและฟีเจอร์ใหม่ในเกม
วิธีเล่น > โหมดปกติ

ผู้เล่นต้องจับคู่อัญมณีสามถึงห้าอันที่มีสีเดีนวกันในแนวตั้งและแนวนอน จับคู่อัญมณีสี่อันจะสร้างอัญมณีเพลิง จับคู่อัญมณีห้าอันจะสร้างไฮเปอร์คิวบ์ เกมจะจบลงเมื่อไม่มีคู่เหลือบนกระดาน
วิธีเล่น > โหมดจับเวลา

บาร์ความคืบหน้าจะมีความจุแค่ครึ่งหนึ่ง และเริ่มลดลง เมื่อผู้เล่นผ่านด่าน บาร์จะลดเร็วขึ้นเรื่อย ๆ เกมจะจบลงเมื่อบาร์ว่างเปล่า
วิธีเล่น > โหมดปริศนา

ผู้เล่นต้องแก้ไขปริศนาในแต่ละฉากให้ได้. หลังจากผู้เล่นชนะไป 4 ปริศนาแล้ว ผู้เล่นสามารถไปด่านต่อไป หรือชนะด่านสุดท้ายของดาวได้ ผู้เล่นสามารถย้อนกลับถ้าจับคู่ผิด และสามารถใช้ตัวช่วยได้
มีดาวอยู่ 17 ดวง ดังนี้:
เซนเทารี่ ไพรม์: บอกวิธีการจับคู่อัญมณีสองแถว และการจับคู่แบบพื้นฐาน
เทา เฮซิมัส:  บอกวิธีใช้อัญมณีเพลิงที่ได้มาจากการจับคู่อัญมณีสี่อัน
เซติ อัลฟา V:  บอกวิธีใช้ไฮเปอร์คิวบ์ที่ได้มาจากการจับคู่อัญมณีห้าอัน
เซราฟ III: บอกวิธีจัดการกับหิน
เวอร์มิแทร็กซ์ II: บอกวิธีเคลื่อนอัญมณีบนช่องว่าง
มายา III: มีแต่อัญมณีสีขาวและแดงในรูปแบบตารางหมากรุก
เฮเกมอน V: บอกวิธีจัดการกับระเบิด
โทรอยด์ X: มีแต่อัญมณีสีขาวและแดงในรูปแบบตารางหมากรุก
แชนนอน โดอา: รู้จักกับรูปแบบ และเคลื่อนอัญมณีบนช่องว่าง
แกมมา คอร์: มีแต่อัญมณีสีแดง, ส้ม, เหลือง และขาวในรูปแบบลูกศร
ไวเซรอย VII: บอกวิธีใช้อัญมณีเพลิงอีกรอบ โดยการสร้างในรูปแบบ L
เซเควนตัส เบต้า: บอกการกะเวลาระเบิด
เลซิคอน เดลตา: มีรูปแบบตารางหมากรุก และอัญมณีในรูปแบบ 6x6
แกน รีช: มีรูปแบบตารางหมากรุก มีแต่อัญมณีสีแดง น้ำเงิน และขาว ปริศนาอันที่ห้าไม่มีตัวช่วย ผู้เล่นต้องชนะด้วยตนเอง
ไวราโก เซติ: บอกการจัดการกับรูปแบบ และการจับคู่หลายครั้ง
ดอร์ซาล ไมเนอร์ (ดาวสุดท้าย): บอกการจัดการกับรูปแบบของ BJWLD (เป็นชื่อ Bejeweled ที่ไม่มีตัว E)
วิธีเล่น > โหมดไม่มีที่สิ้นสุด

ผู้สามารถเล่นได้ตามใจชอบ โดยไม่ต้องห่วงว่าจะไม่เหลือคู่ เหมาะสำหรับการผ่อนคลายและมือใหม่
โหมดลับ

เมื่อโหมดลับอันหนึ่งปลดล็อก ปุ่ม '?' จะปรากฎที่หน้าหลัก กดที่ปุ่มนั้นจะปรากฎโหมดลับที่ผู้เล่นปลดล็อก
โหมดลับ > ทไวไลท์

ผู้เล่นต้องชนะด่าน 18 ในโหมดปกติถึงจะปลดล็อกโหมดทไวไลท์ ในโหมดนี้ เสียงกับความเร็วจะช้าลง ฉากหลังมืดมากขึ้นและพลิกไปอีกฝั่ง อัญมณีจะตกลงมา เมื่อผู้เล่นจับคู่อีก อัญมณีจะลอยขึ้น หลังจากนั้นก็ลง และเป็นเช่นนี้เรื่อย ๆ
โหมดลับ > ไฮเปอร์

ผู้เล่นต้องชนะด่าน 9 ในโหมดจับเวลาถึงจะปลดล็อกโหมดไฮเปอร์ ในโหมดนี้ เสียงกับความเร็วจะเร็วขึ้น และบาร์ความคืบหน้าจะลดลงเร็วขึ้น
โหมดลับ > ฟินิตี

ผู้เล่นต้องชนะด่าน 281 ในโหมดไม่มีที่สิ้นสุดถึงจะปลดล็อกโหมดฟินิตี มีการเล่นเหมือนกับโหมดจับเวลา แต่บาร์ความคืบหน้าจะลดลงช้ากว่าโหมดจับเวลาและโหมดไฮเปอร์ แล้วมีหินและระเบิดในโหมดปริศนา ได้คะแนนเฉพาะตอนที่ระเบิดเท่านั้น (ระเบิดจากหินเพลิง, หินระเบิดและการจับคู่กับไฮเปอร์คิวบ์) ฉากหลังเป็นสีตรงกันข้าม
โหมดลับ > ค็อคนิโต

ผู้เล่นต้องชนะทุกด่านในโหมดปริศนาถึงจะปลดล็อกโหมดค็อคนิโต มีการเล่นเหมือนโหมดปริศนา เมื่อชนะด่านหนึ่ง บาร์ความคืบหน้าจะเพิ่มขึ้น เมื่อบาร์เต็มแล้ว ผู้เล่นสามารถผ่านด่านต่อไป เกมจะจบเมื่อผ่านทุก 80 ด่าน ถ้าผู้เล่นใช้ตัวช่วย ผู้เล่นจะไม่ได้คะแนนในด่านนั้นและบาร์จะไม่เพิ่มขึ้น ถึงแม้ว่าจะใช้ตัวย้อนกลับก็ตาม
โหมดลับ > ธรรมดา

มีการเล่นเหมือนบีจิวเวลด์รุ่นแรก จึงไม่มีอัญมณีวิเศษ ผู้เล่นต้องนำเมาส์หมุนตามเข็มนาฬิกาบนแป้นเลือกเกม 4 อัน 8 รอบที่หน้าหลัก
โหมดลับ > ดนตรี

เพลงทั้งหมดประพันธ์โดยPeter Hajba เป็นที่รู้จักกันในชื่อ Skaven
| ลำดับ | ชื่อเพลง | ยาว |
| --- | --- | --- |
| 1. | "Autonomous v2.0" | 1:53 |
| 2. | "Bejeweled 2 Theme" | 2:28 |
| 3. | "Intro sequence" | 0:07 |
| 4. | "Beyond the Network" | 1:06 |
| 5. | "The Journey Begins" | 1:45 |
| 6. | "Rain of Lights" | 1:27 |
| 7. | "LightStorm" | 2:05 |
| 8. | "Sea of Amorphity" | 2:25 |
| 9. | "Masked Intentions" | 3:07 |
| 10. | "Routinoid" | 2:30 |
| 11. | "Tunnel Society v2.0" | 4:10 |
| 12. | "A New Beginning" (Intro) | 0:22 |
| 13. | "Silent Conquest" | 2:35 |
| 14. | "Schein" | 2:16 |
| 15. | "Choose and Contemplate" | 2:01 |
| 16. | "Breathing Love" | 2:37 |
| 17. | "Jewels of Denial" | 2:43 |
| 18. | "Autonomous" (Reprise) | 1:54 |
แหล่งข้อมูลอื่น

เว็บไซต์ทางการ
ฟุตบอลทีมชาติไอร์แลนด์

ฟุตบอลทีมชาติไอร์แลนด์ สามารถหมายถึง
ฟุตบอลทีมชาติไอร์แลนด์ (ค.ศ. 1882 - 1950)  เป็นฟุตบอลทีมชาติดั้งเดิมของสมาคมฟุตบอลไอริช (IFA) โดยเป็นทีมชาติที่เป็นตัวแทนของเกาะไอร์แลนด์ทั้งเกาะ ก่อนที่เกาะไอร์แลนด์จะแยกออกเป็นไอร์แลนด์เหนือและสาธารณรัฐไอร์แลนด์ เล่นครั้งแรกในปี ค.ศ. 1882
ฟุตบอลทีมชาติไอร์แลนด์เหนือ เป็นทีมชาติที่เปลี่ยนแปลงมาจากทีมเดิมของสมาคมฟุตบอลไอริช บางครั้งเล่นในนามทีมชาติไอร์แลนด์ จนถึงปี ค.ศ. 1970
ฟุตบอลทีมชาติสาธารณรัฐไอร์แลนด์
รอยยิ้ม

| "รอยยิ้ม"> เพลงโดยสครับบ.จากอัลบั้มคลีน |
| --- | --- |
วางจำหน่าย: 6 มกราคม พ.ศ. 2557
แนวเพลง: บริทป็อป, ชิลเอาท์, อินดี้
ความยาว: 3:54
ค่ายเพลง: แบล็คชีพ, บีอีซี-เทโร มิวสิค
ผู้ประพันธ์เพลง: ธวัชพนธ์ วงศ์บุญศิริ ต่อพงศ์ จันทบุบผา
 
มิวสิกวิดีโอ
"รอยยิ้ม" ที่ยูทูบ
 
"รอยยิ้ม" เป็นซิงเกิลแรกของวงดนตรีสครับบ จากสตูดิโออัลบั้มที่ 6 คลีน ประพันธ์เนื้อร้อง-ทำนองโดย ธวัชพนธ์ วงศ์บุญศิริ, ต่อพงศ์ จันทบุบผา และเรียบเรียงโดย ต่อพงศ์ จันทบุบผา, ประทีป สิริอิสสระนันท์  ออกจำหน่ายในวันที่ 6 มกราคม พ.ศ. 2557
การตอบรับ

เพลง "รอยยิ้ม" ได้อันดับ 3 จากการจัดอันดับของ ซี้ดเอฟเอ็ม ในชาร์ตซี้ดเอฟเอ็ม ชาร์ตท็อป 20 หมวดเพลงไทยสากล ประจำวันที่ 16 กุมภาพันธ์ พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล 40 สถานี
การตอบรับ > ชาร์ต

| ชาร์ต (พ> ศ. 2557) | อันดับสูงสุด |
| --- | --- |
ซี้ดเอฟเอ็ม ชาร์ตท็อป 20: 3
95.5 เอฟเอ็ม เวอร์จิ้นฮิตซ์ ชาร์ตท็อป 40: 9
ยูกิฮิโระ มัตสึโมโตะ

ยูกิฮิโระ มัตสึโมโตะ
ยูกิฮิโระ มัตสึโมโตะ (ญี่ปุ่น: 松本 行弘; โรมาจิ: Matsumoto Yukihiro หรือที่รู้จักกันว่า Matz) (เกิด 1 มิถุนายน 1965) เป็นนักวิทยาศาสตร์คอมพิวเตอร์และโปรแกรมเมอร์ชาวญี่ปุ่น รู้จักกันในนามผู้พัฒนาภาษารูบี
มัตสึโมโตะเกิดที่จังหวัดโอซากะ เขาเรียนการเขียนโปรแกรมด้วยตนเองจนกระทั่งจบชั้นมัธยม เขาเรียนจบด้านวิทยาการสารสนเทศจากมหาวิทยาลัยสึกูบะ เขาทำวิจัยเกี่ยวกับภาษาโปรแกรมและคอมไพเลอร์
ค.ศ. 2006 มัตสึโมโตะเป็นหัวหน้าคณะวิจัยและพัฒนาที่ห้องปฏิบัติการเครือข่ายประยุกต์และการสื่อสาร บริษัทพัฒนาระบบโอเพนซอร์สแห่งหนึ่งในจังหวัดชิมาเนะ
รอให้เธอพูดก่อน

| "รอให้เธอพูดก่อน" |
| --- | --- |

เพลงโดยนท พนายางกูร
จากอัลบั้มเพลงประกอบละครซีรีส์ "U-Prince Series"
วางจำหน่าย: 13 มิถุนายน พ.ศ. 2559
แนวเพลง: ป็อปร็อก
ความยาว: 3:27
ค่ายเพลง: จีเอ็มเอ็มทีวี เรคคอร์ดส (จีเอ็มเอ็ม แกรมมี่)
ผู้ประพันธ์เพลง: เหมือนเพชร อำมะระ
โปรดิวเซอร์: Bellsnowbear

มิวสิกวิดีโอ
"รอให้เธอพูดก่อน" ที่ยูทูบ
 
"รอให้เธอพูดก่อน" เป็นซิงเกิลและเพลงประกอบละครซีรีส์ "U-Prince Series" ทางช่อง GMM25 ในปี พ.ศ. 2558 ของนักร้อง นท พนายางกูร ประพันธ์เนื้อร้อง-ทำนองโดย เหมือนเพชร อำมะระ และเรียบเรียงโดย Bellsnowbear ออกจำหน่ายในวันที่ 13 มิถุนายน พ.ศ. 2559
เพลงนี้จะพูดในมุมของผู้หญิงที่กลัวความไม่แน่นอน ไม่กล้าเปิดเผยความรู้สึกนั้นก่อน รอให้อีกฝ่ายพูดก่อน แล้วค่อยเซย์เยส